32003D0688
L 251/19
JURNALUL OFÍCIAL AL UNIUNII EUROPENE
DECIZIA COMISIEI
din 2 octombrie 2003
de modificare a Deciziei 92/452/CEE de stabilire a listelor cu echipele de colectare și de producție a embrionilor aprobate în țările terțe pentru exportul de embrioni de animale din specia bovină către Comunitate, în ceea ce privește lista Canadei
[notificată cu numărul C(2003) 3427]
(Text cu relevanță pentru SEE)
(2003/688/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează comerțul intracomunitar și importurile de embrioni de animale domestice din specia bovină provenind din țări terțe (1), astfel cum a fost modificată ultima dată prin Regulamentul (CE) nr. 806/2003 (2), în special articolul 8,
întrucât:
(1)
Decizia 92/452/CEE a Comisiei (3), astfel cum a fost modificată ultima dată prin Decizia 2003/391/CE (4), prevede că statele membre nu pot importa embrioni din țări terțe decât în cazul în care aceștia sunt colectați, prelucrați și depozitați de echipele de colectare și de producție de embrioni prevăzute de lista anexată la decizia menționată anterior. Canada a solicitat operarea unei modificări în listă în ceea ce privește mențiunile pentru această țară.
(2)
Canada a furnizat garanții privind respectarea normelor relevante stabilite de Directiva 89/556/CEE, iar echipa de colectare respectivă a fost autorizată oficial de către serviciile veterinare competente din această țară pentru exporturile către Comunitate.
(3)
Decizia 92/452/CEE ar trebui modificată în consecință.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
La anexa la Decizia 92/452/CEE, rândul privind echipa canadiană nr. E 733 se înlocuiește cu textul următor:
„CA
E 733
E 733 (IVF)
L'Alliance Boviteq Inc
19320 Grand Rang St-François Saint-Hyacinthe, Québec J2T 5H1
Dr. Daniel Bousquet
Dr. Jean Durocher”
Articolul 2
Prezenta decizie se aplică începând cu 6 octombrie 2003.
Articolul 3
Prezenta decizie se adresează statelor membre.
Adoptată la Bruxelles, 2 octombrie 2003.